laion/Wikipedia-Exotic huggingface dataset:
רון ברואר

רונלד צ'ארלס "רון" ברואר (באנגלית: Ronald Charles "Ron" Brewer; נולד ב-16 בספטמבר 1955) הוא כדורסלן עבר אמריקאי, אשר שיחק בליגת ה-NBA בין השנים 1978–1986. ממוצעיו הכוללים לאורך 8 עונותיו בליגה הם 11.9 נקודות, 1.9 ריבאונדים ו-1.8 אסיסטים למשחק. אביו של כדורסלן העבר רוני ברואר. ברואר נולד וגדל בעיר פורט סמית' שבארקנסו, ובין השנים 1975–1978 למד באוניברסיטת ארקנסו. לאורך תקופתו בקבוצת הכדורסל של האוניברסיטה שיתף פעולה עם שני חברי היכל התהילה של הכדורסל לעתיד – המאמן אדי סוטון והשחקן סידני מונקריף. בעונת 1977/1978 הובילו ברואר ומונקריף את הקבוצה להעפלה הראשונה מזה 33 שנים לשלב פיינל פור טורניר אליפות המכללות; במשחק חצי הגמר הפסידה ארקנסו מול אוניברסיטת קנטקי, ובמשחק על המקום השלישי גברה על אוניברסיטת נוטרדאם, בה שיחקו קלי טריפיוקה, ביל ליימביר, אורלנדו וולרידג' וביל הנזליק. לאורך אותה עונה קלע ברואר 18.0 נקודות בממוצע למשחק, ובסיומה נבחר לחמישייה השנייה של העונה בליגת המכללות (Second-team All-American). בדראפט ה-NBA‏ 1978 נבחר ברואר על ידי פורטלנד טרייל בלייזרס בבחירה השביעית, מיד אחרי לארי בירד שנלקח שישי. בסיום עונתו הראשונה בפורטלנד נבחר לחמישיית הרוקיז של העונה, לאחר שקלע 13.3 נקודות בממוצע למשחק. בעונה העוקבת הציג שיפור קל, וסיים כקלעי השלישי של קבוצתו, עם ממוצע של 15.7 נקודות למשחק. בדצמבר 1980, לאחר כשתי עונות וחצי בפורטלנד, הועבר בטרייד לסן אנטוניו ספרס. ב-7 בנובמבר 1981 קלע שיא קריירה של 40 נקודות בניצחון הספרס מול ניו יורק ניקס, ושלושה ימים לאחר מכן שבר את שיאו כשקלע 44 נקודות בניצחון מול לוס אנג'לס לייקרס. בדצמבר 1981 הועבר בטרייד לקליבלנד קאבלירס, במדיה קלע 19.4 נקודות בממוצע למשחק עד לסיום העונה. על אף הצטיינותו, סיימו הקאבלירס את עונת 1981/1982 עם המאזן הגרוע ביותר בליגה; 15–67. בדצמבר 1982 נשלח בטרייד לגולדן סטייט ווריורס, בתמורה לוורלד בי. פרי, ובינואר 1984 הועבר בחזרה לסן אנטוניו, תמורת בחירת דראפט עתידית. בשנתיים הבאות שיחק לתקופות קצרות גם עבור ניו ג'רזי נטס (1985), שיקגו בולס (1985) וקליבלנד קאבלירס (1986) בטרם פרש ממשחק בקיץ 1986, בגיל 30. בכך, שיחק עבור שתי קבוצות שונות בכל אחת מ-6 עונותיו האחרונות בליגה. ב-4 מהעונות העפיל עם קבוצתו לפלייאוף ה-NBA, אולם בכל המקרים הודח כבר בסיבוב הראשון. פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA סטטיסטיקות המשחק של ברואר בליגת ה-NBA, באתר basketball-reference.com הסטטיסטיקות של ברואר בליגת המכללות, באתר sports-reference.com רשימת הנבחרים בדראפט 1978, באתר basketball-reference.com ברואר נשלח בחזרה לספרס, באתר upi.com,‏ 21 בינואר 1984 סטטיסטיקות המשחק בין הספרס לניקס, באתר basketball-reference.com סטטיסטיקות המשחק בין הספרס ללייקרס, באתר basketball-reference.com ברואר נשלח בטרייד לקאבלירס, באתר הניו יורק טיימס, 24 בדצמבר 1981 ברואר נשלח בטרייד לווריורס, באתר upi.com,‏ 16 בדצמבר 1982
גביע המדינה בכדורגל נשים 2001/2002

גביע המדינה בכדורגל נשים לעונת 2001/2002 הייתה התחרות ה-4 מאז היווסדה. משחקי התחרות החלו ב-14 בפברואר 2002 ומשחק הגמר נערך ב-21 במאי 2002 והסתיים בניצחון של מכבי חיפה על הפועל תל אביב בדרך לזכייה שלישית בתואר. מתוך 14 קבוצות ששיחקו בעונה זו בליגת כדורגל נשים נרשמו לגביע 13 קבוצות. לפי תקנון התחרות, בעונה זו נערכו 4 סיבובים כשבסיבוב הראשון השתתפו 10 קבוצות ו-3 האחרות התחילו מהשלב הבא שהיה גם רבע הגמר. הסיבוב הראשון בתחרות נערך ב-14 בפברואר 2002 והיה למעשה שמינית הגמר. 10 מתוך 13 הקבוצות שנרשמו לתחרות הוגרלו לקחת בו חלק. אל 5 המנצחות מהסיבוב הראשון הצטרפו 3 קבוצות שהוגרלו להתחיל בשלב זה. המשחקים נערכו ב-4 במרץ 2002. המשחקים נערכו ב-8 באפריל 2002. עונת 2001/2002 בליגת כדורגל נשים גביע המדינה לנשים 2002, דף מארכיון האינטרנט - במקור מ-geocities. קבוצת הנשים - מכבי חיפה, האתר הרשמי, מכבי חיפה
גבריאלה גונצ'יקובה

גבריאלה גונצ'יקובה (בצ'כית: Gabriela Gunčíková; נולדה ב-27 ביוני 1993), הידועה גם בשם גבריאלה גאן, היא זמרת צ'כית, שייצגה את צ'כיה באירוויזיון 2016. בשנת 2011, גונצ'יקובה העפילה לגמר בגרסה הצ'כית-סלובקית של פופ איידול, הנקראת Česko Slovenská SuperStar. היא הגיעה למקום השני בגמר, אחרי הזוכה הסלובקי, לוקאס אדמק. היא הייתה המתמודדת הצ'כית שהגיעה הכי גבוהה בתחרות. לאחר סיום התוכנית היא הוחתמה ביוניברסל מיוזיק גרופ והוציאה את אלבום הבכורה שלה, "Dvojí tvář" בהמשך אותה השנה. בספטמבר 2011 החלה גונצ'יקובה להשתתף בעונה החמישית של הגרסה הסלובקית לתוכנית "רוקדים עם כוכבים". היא רקדה כצמד עם רקדנית פיטר מודרובסקי עד שהודחו השתיים ב-14 באוקטובר 2011, וסיימו במקום השביעי. גונצ'יקובה זכתה בפרס האמן החדש בטקס פרסי Český slavik בשנת 2011, המכונה גם גראמי הצ'כי. בחודש מרץ 2016, גונצ'יקובה הוכרזה כזמרת שתייצג את צ'כיה באירוויזיון 2016 עם השיר, אני עומדת - "I Stand". היא הופיעה בחצי הגמר הראשון של התחרות שנערך ב-10 במאי 2016, בסטקהולם, שוודיה, והעפילה לגמר לאחר שסיימה במקום התשיעי מתוך 18 מדינות עם 161 נקודות. זו הפעם הראשונה אי פעם שצ'כיה מעפילה לגמר התחרות. בגמר, שנערך ב-14 במאי, הופיעה גונצ'יקובה שנייה בסדר השירים וסיימה את הערב במקום ה-25 מתוך 26 מדינות עם 41 נקודות בלבד כשכולן מהצבעת השופטים כשהיא לא מקבלת מהצבעות הקהל אפילו לא נקודה אחת. מדיה וקבצים בנושא גבריאלה גונצ'יקובה בוויקישיתוף אתר האינטרנט הרשמי של גבריאלה גונצ'יקובה (באנגלית) גבריאלה גונצ'יקובה, ברשת החברתית פייסבוק גבריאלה גונצ'יקובה, ברשת החברתית אקס (טוויטר) גבריאלה גונצ'יקובה, ברשת החברתית אינסטגרם גבריאלה גונצ'יקובה, סרטונים בערוץ היוטיוב גבריאלה גונצ'יקובה, במסד הנתונים הקולנועיים IMDb (באנגלית) גבריאלה גונצ'יקובה, באתר ספוטיפיי גבריאלה גונצ'יקובה, באתר AllMusic (באנגלית) גבריאלה גונצ'יקובה, באתר MusicBrainz (באנגלית) גבריאלה גונצ'יקובה, אמן באתר Encyclopedia Metallum (באנגלית) גבריאלה גונצ'יקובה, באתר דיזר גבריאלה גונצ'יקובה, באתר Yandex.Music (ברוסית) גבריאלה גונצ'יקובה, באתר Discogs (באנגלית) Talent shows as stepping stone for Eurovision Song Contest, EuroVisionary, ‏21 במרץ 2016 (באנגלית) Poslechněte si, co vydává Gunčíková, letošní „slavičí“ Objev roku, iDNES.cz, ‏29 בנובמבר 2011 Eurovision News, Participants News, Eurovision Participants, Fans, Eurovision Czech Republic: Gabriela Gunčíková to Stockholm! - ESCToday.com, Eurovision News, Polls and Information by ESCToday, ‏10 במרץ 2016 (באנגלית)
Hormoaning

Hormoaning הוא מיני אלבום של להקת נירוונה, שיצא ב-1992 בחברת גפן רקורדס ובDGC רקורדס. הוא שוחרר באוסטרליה ויפן בלבד, בזמן סיבוב הופעות של הלהקה שם. ארבעה מהשירים במיני אלבום הם קאברים שלא שוחררו לפני כן: "Turnaround" של להקת Devo‏, "Son of a Gun" ו-"Molly's Lips" של להקת "The Vaselines", והשיר "D-7" של להקת הפאנק-רוק "Wipers". השניים הנותרים הם שירים מקוריים של הלהקה שהופיעו בעבר בצד ב' של הסינגל המפורסם "Smells Like Teen Spirit" מתוך האלבום "Nevermind" ‏(השירים: "Aneurysm" ו-"Even in His Youth"). מידע על האלבום Hormoaning באתר MusicBrainz מידע על האלבום Hormoaning באתר AllMusic האלבום Hormoaning באתר Discogs
Not Like the Movies

Not Like the Movies (בעברית: לא כמו הסרטים) הוא סינגל שיווקי שהוקלט על ידי הזמרת-יוצרת האמריקאית קייטי פרי, מתוך אלבום האולפן השלישי שלה, Teenage Dream. השיר יצא לאור ב-3 באוגוסט 2010, על ידי חברת התקליטים קפיטול רקורדס, כסינגל שיווקי מתוך האלבום. השיר הגיע למקום ה-53 במצעד הבילבורד הוט 100. השיר נכתב על ידי קייטי פרי, ביחד עם גרג ויילס והופק על ידי ויילס גם כן. השיר הוקלט באולפני רוקט קרוסלה, בסמוך להקלטת האלבום Teenage Dream עצמו. בראיון ששודר ביוטיוב חשפה פרי כי "Not Like the Movies", היה השיר הראשון שהיא כתבה לאחר שסיימה את סיבוב ההופעות "Hello Katy Tour". בשנת 2012, הוציאה פרי את האלבום Teenage Dream מחדש, תוך שהשיר נכלל בו ושם האלבום שונה ל-Teenage Dream: The Complete Confection. כבר בשנת 2010, הצליח השיר להיכנס למצעד הבילבורד הוט 100, תוך שהגיע למקום ה-53 בשיאו. איגוד תעשיית ההקלטות האמריקאי העניק לשיר את תואר הזהב, על מכירות של למעלה מ-500,000 עותקים במדינה. בנוסף, נכנס השיר למצעד קנדה הוט 100, שם התברג במקום ה-41. קליפ המילים של השיר שהועלה לערוץ היוטיוב של פרי, הצליח לצבור למעלה מ-15 מיליון צפיות. מידע על היצירה "Not Like the Movies" באתר מיוזיק בריינז מידע על הסינגל "Not Like the Movies" באתר מיוזיק בריינז סרטון השיר "Not Like the Movies" באתר יוטיוב Katy Perry - Teenage Dream, Discogs (באנגלית) Katy Perry, Billboard Katy Perry – Not Like the Movies (באנגלית), נבדק ב-2020-07-11 "Katy Perry talks "Not Like the Movies"". Katy Perry Music. YouTube. August 3, 2010. Retrieved September 5, 2011. Teenage Dream: The Complete Confection, נבדק ב-2020-07-09 Gold & Platinum, RIAA (באנגלית) Katy Perry - "Not Like the Movies" - Official Lyric Video
הפרס לאמנות חזותית ע"ש מירון סימה

"הפרס לאמנות חזותית ע"ש מירון סימה" הוא פרס, על שמו של הצייר הישראלי מירון סימה, המוענק אחת לשנתיים על ידי "עמותת מירון סימה" ובית האמנים בירושלים. הפרס מוענק לאמן ישראלי, חבר "אגודת האמנים ירושלים", בין גיל 25 ל-45. הפרס כולל מענק כספי בסך 20,000 שקל ותערוכת יחיד בבית האמנים. 2011 רקפת וינר-עומר ואלדר פרבר 2013 פלג דישון 2015 ניר עברון 2017 פיטר יעקב מלץ 2019 מיכל ממיט-וורקה 2021 רננה אלדור 2023 אסף אלקלעי מפל | זוכה הפרס לאמנות חזותית ע"ש מירון סימה לשנת 2023, באתר art.org.il ערך זה הוא קצרמר בנושא תרבות ובנושא ירושלים. אתם מוזמנים לתרום לוויקיפדיה ולהרחיב אותו.
Circle the Drain

Circle the Drain הוא סינגל שיווקי שהוקלט על ידי הזמרת-יוצרת האמריקאית קייטי פרי, מתוך אלבום האולפן השלישי שלה, Teenage Dream. השיר יצא לאור ב-10 באוגוסט 2010, על ידי חברת התקליטים קפיטול רקורדס, כסינגל שיווקי מתוך האלבום. השיר הגיע למקום ה-58 במצעד הבילבורד הוט 100. השיר נכתב על ידי קייטי פרי, כריסטופר סטיוארט ומונט נובל, הולחן על ידי פרי והופק על ידי סטיוארט גם כן. בסך הכל 17 מהנדסי מוזיקה ומפיקים מוזיקליים היו מעורבים ביצירת השיר. מבקרי המוזיקה טענו שהשיר עוסק במערכת היחסים הקודמת של פרי עם הסולן הראשי של ג'ים קלאס הירוז, טרווי מקוי. בשנת 2012, הוציאה פרי את האלבום Teenage Dream מחדש, תוך שהשיר נכלל בו ושם האלבום שונה ל-Teenage Dream: The Complete Confection. כבר בשנת 2010, הצליח השיר להיכנס למצעד הבילבורד הוט 100, תוך שהגיע למקום ה-58 בשיאו. במצעד השירים של ניו זילנד, הצליח להגיע למקום ה-36 בשיאו. ב-24 באוגוסט 2011, הגיע השיר למקום ה-30 במצעד של קנדה הוט 100. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-22 מיליון השמעות. מידע על היצירה "Circle the Drain" באתר מיוזיק בריינז מידע על הסינגל "Circle the Drain" באתר מיוזיק בריינז סרטון השיר "Circle the Drain" באתר יוטיוב קייטי פרי, כריסטופר סטיוארט, מונט נובל Katy Perry - Teenage Dream, Discogs (באנגלית) Katy Perry, Billboard Katy Perry – Circle the Drain (באנגלית), נבדק ב-2020-07-11 Neil Mccormick, ‏Katy Perry: Teenage Dream, CD review, The Telegraph, 27 August 2010 Katy Perry: The Billboard Cover Story, Billboard, ‏2010-07-23 Katy Perry debuts dark new single 'Circle the Drain,' aimed at a (possibly famous) pill-popping ex-boyfriend, EW.com (באנגלית) Katy Perry Blasts Her Ex In New Track “Circle The Drain”, idolator, ‏2010-08-10 Teenage Dream: The Complete Confection, נבדק ב-2020-07-09 charts.org.nz - Katy Perry - Circle The Drain, charts.nz Teenage Dream: The Complete Confection, נבדק ב-2020-07-11
Life Goes On (שיר של ליאן ריימס)

Life Goes On (בעברית: החיים ממשיכים) הוא סינגל שהוקלט על ידי הזמרת-יוצרת האמריקאית ליאן ריימס, מתוך אלבום האולפן החמישי שלה, Twisted Angel. השיר יצא לאור ב-26 באוגוסט 2002, על ידי חברת התקליטים קורב רקורדס, כסינגל הראשון והפותח מתוך האלבום. השיר הגיע למקום השביעי במצעד המוזיקה האוסטרלי. השיר נכתב על ידי ליאן ריימס, דזמונד צ'יילד ואנדראס קרלסון והופק על ידי דזמונד צ'יילד, פיטר אמאטו וגרג פגאני. איגוד תעשיית ההקלטות האוסטרלי העניק לשיר את תואר הפלטינה, על מכירות של למעלה מ-70,000 עותקים במדינה, דבר אשר הופך אותו לאחד משיריה הנמכרים ביותר של ריימס במדינה. פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-4.5 מיליון השמעות. הווידאו קליפ הרשמי של השיר פורסם ב-17 בדצמבר 2010, בערוץ היוטיוב של ליאן ריימס וצבר למעלה מ-5 מיליון צפיות. מידע על הסינגל "Life Goes On" באתר מיוזיק בריינז מידע על היצירה "Life Goes On" באתר Discogs סרטון השיר "Life Goes On" באתר יוטיוב ליאן ריימס, דזמונד צ'יילד, אנדראס קרלסון Twisted Angel - LeAnn Rimes | Songs, Reviews, Credits | AllMusic (באנגלית אמריקאית), נבדק ב-2020-07-11 Release group “Twisted Angel” by LeAnn Rimes - MusicBrainz, musicbrainz.org australian-charts.com - LeAnn Rimes - Life Goes On, australian-charts.com LeAnn Rimes – Life Goes On (באנגלית), נבדק ב-2020-07-11 ARIA Charts - Accreditations - 2002 Singles, www.aria.com.au Life Goes On, נבדק ב-2020-07-11 LeAnn Rimes - Life Goes On (Official Music Video)
הרי אוניברסיטת סופיה

הרי אוניברסיטת סופיה (באנגלית: Sofia University Mountains; בבולגרית: планина Софийски Университет) הם רכס של ארבע הרים, בצפון האי אלכסנדר, שבאנטארקטיקה. אורכו של הרכס 21 קילומטרים (בכיון דרום-מערב - צפון-מזרח); ורוחבו של הרכס 12 קילומטרים. שיא גובהו של הרכס 1,500 מטרים (בהר קלימנט אוחרידצקי - ההר ה-2940 בגובהו באנטארקטיקה). ההרים ממוקמים דרומית-מזרחית להרי האבר; דרומית מערבית להרי רואן; צפונית-מערבית לרמת אלגר; ממזרח להרי לאסוס; ו-6 קילומטרים ממפרץ לאזארב. קרחון פלסטרינה מהווה את הגבול הצפוני של רכס הרי אוניברסיטת סופיה; שדה השלג ניקולס מהווה את הגבול הדרום -מזרחי של הרכס; קרחון מקמנוס וכן חלקם הצפוני של הרי לאסוס מהווה את הגבול המערבי של הרכס. ארבעת הרי הרכס הם הר בראון (בצפון מערב הרכס); רכס באלאן (בצפון הרכס); פסגות לאנדרס (בצפון מזרח הרכס); והר קלימנט אוחרידצקי (בדרום הרכס). בין הרי הרכס מפרידים קרחון יוזולה (הזורם לכיוון צפון, ונשפך אל קרחון פלסטרינה), ועמק פוסטה (שאורכו 8 קילומטרים, והוא מלא קרח). ההרים התגלו מהאוויר, ומופו באופן גס על ידי המשלחת הבריטית אל ארץ גרהאם אשר חקרה את האזור בעונת המחקר (הקיץ האנטארקטי) 1936–1937. ההרים מופו באופן מפורט על ידי סקר שטחי חסות איי פוקלנד בשנת 1960, בהתבסס על תצלומי אוויר שצולמו על ידי משלחת רון לחקר אנטארקטיקה בין השנים 1947–1948. בפברואר 1988 ביקרו בהרים אנשי הסקר האנטארקטי הבריטי ובמועד זה נתנו להרים את שמם. שמם של ההרים ניתן להם לציון יובל המאה של אוניברסיטת סופיה. הגאזט האנטארקטי הבולגרי (בבולגרית) הרי אוניברסיטת סופיה באתר הסקר הגאולוגי של ארצות הברית הרי אוניברסיטת סופיה באתר הגאזט האנטארקטי של ממשלת אוסטרליה הרי אוניברסיטת סופיה באתר הגאזט האנטארקטי המשווה SCAR של ממשלת אוסטרליה תצלום לוויין של אזור הרכס, תוך סימון אתרים נוספים באזור באתר copernix מפת אזור הרי אוניברסיטת סופיה גאזט השמות האנטארקטיים הרשמי של בולגריה מידע גאוגרפי והיסטורי מידע גאוגרפי גובה ההרים הרי אנטארקטיקה לפי גובהם
קרחון יוזולה

קרחון יוזולה (באנגלית: Yozola Glacier; בבולגרית: ледник Йозола) הוא קרחון בהרי אוניברסיטת סופיה, בצפון האי אלכסנדר, שבאנטארקטיקה. אורכו של הקרחון 5 קילומטרים; ורוחבו 1.7 קילומטרים. גובהו של הקרחון 738 מטרים מעל פני הים. הקרחון זורם לכיוון צפון-מערב, בין הר בראון ורכס באלאן. הקרחון נשפך אל קרחון פלסטרינה. הקרחון מופה על ידי סוקרים בריטיים בשנת 1963. הקרחון נקרא על שם אגם יוזולה, בהרי רילה, שבבולגריה. הגאזט האנטארקטי הבולגרי (בבולגרית) קרחון יוזולה באתר הגאזט האנטארקטי של ממשלת אוסטרליה קרחון יוזולה באתר הגאזט האנטארקטי המשווה SCAR של ממשלת אוסטרליה תצלום לוויין של אזור הקרחון, תוך סימון אתרים נוספים באזור באתר copernix מפת אזור קרחון יוזולה קרחון יוזולה באתר mindat גאזט השמות האנטארקטיים הרשמי של בולגריה מידע גאוגרפי והיסטורי מידע גאוגרפי
רוז טיקו

רוז טיקו (באנגלית: Rose Tico) היא דמות בדיונית מסדרת הסרטים "מלחמת הכוכבים". טיקו הופיעה לראשונה בסרט מלחמת הכוכבים - פרק 8: אחרוני הג'דיי ולאחר מכן גם בסרט ההמשך, מלחמת הכוכבים - פרק 9: עלייתו של סקייווקר. הדמות מגולמת על ידי קלי מארי טראן. דמותה של רוז חברה במחתרת הנלחמת נגד המסדר הראשון. בסרט 8 רוז הייתה אחת מהדמויות הראשיות ויצאה ביחד עם פין למשימה לחדור לחללית הדגל של המסדר הראשון כדי לנטרל את יכולת המעקב שלה. בפרק 9 תפקידה פחת משמעותית.
אנדרטה לחללי חטיבה 500

האנדרטה לחללי חטיבה 500 היא אנדרטה הניצבת ביער המגינים שבקרבת לטרון. היא מנציחה את שמותיהם של 111 לוחמים מחטיבת השריון 500. שנפלו במערכות ישראל. חטיבה 500 הוקמה בשנת 1972 בבסיס צאלים. היא השתתפה במלחמת יום הכיפורים, במלחמת לבנון הראשונה ובמבצע חומת מגן. החטיבה פורקה בשנת 2003. במהלך שנות קיומה נפלו 131 מאנשיה. האנדרטה הוקמה ביער המגינים ביזמת יוצאי החטיבה בשנת 2004, לאחר פירוקה. האנדרטה ממוקמת בשטח פתוח בתוך היער, שנשמרה בו הקרקע הטבעית המשובצת בסלעים. שתי גדרות אבן נמוכות מסמנות את המבואה לשטח האנדרטה ולצידן ניצב שלט ועליו סמל החטיבה. בשטח הפתוח הוצבו בחצי גורן עשרה סלעים זקופים, שאליהם צמודות לוחיות זיכרון הנושאות את שמות הנופלים ומועדי נפילתם. הלוחיות על הסלעים מתייחסות לנופלי יחידות המשנה השונות של החטיבה, מהן אורגניות ומהן יחידות שסופחו אליה במסגרת מערכה מסוימת. באנדרטה מונצחים נופלים מהיחידות הבאות: מפקדת החטיבה גדוד הטנקים 430 גדוד הטנקים 433 גדוד הטנקים 195 גדוד חיל הרגלים 932 - במלחמת לבנון הראשונה גדוד ההנדסה 601 - במלחמת לבנון הראשונה שמות כל חללי החטיבה הונצחו גם בחדר זיכרון בבסיס צאלים. מדיה וקבצים בנושא אנדרטה לחללי חטיבה 500 בוויקישיתוף האנדרטה, באתר יזכור
פיינל רזולושן (2012)

פיינל רזולושן (2012) היה אחד מאירועי השלם וצפה של ארגון ההיאבקות האמריקאי, Total Nonstop Action Wrestling. האירוע נערך ב-9 בדצמבר 2012 באולם האימפקט זון שבאורלנדו, פלורידה. האירוע היה האירוע התשיעי בסדרת אירועי פיינל רזולושן והאחרון ששודר במתכונת שלם וצפה. באוקטובר 2017, עם השקת רשת ה-Global Wrestling Network, האירוע התווסף לספריית תוכני ה-VOD של הארגון. שמונה קרבות התנהלו באירוע. בקרב המרכזי, ג'ף הארדי ניצח את בובי רוד ושמר על אליפות העולם במשקל כבד של TNA. עוד ברשימת הקרבות, כריסטופר דניאלס ניצח את AJ סטיילס, וטארה ניצחה את מיקי ג'יימס ושמרה על אליפות נשות הנוקאאוטס של TNA. האירוע כלל קרבות שנבעו מעלילות מתוסרטות מתוכניות Impact Wrestling. הפיוד המרכזי לקראת האירוע היה בין בובי רוד ששם לעצמו למטרה לזכות באליפות העולם במשקל כבד של TNA של ג'ף הארדי. באירוע טרנינג פוינט, ג'יימס סטורם ניצח את AJ סטיילס ובובי רוד בקרב משולש אשר קבע את הטוען לכתר לאליפות העולם. בפרק העוקב של התוכנית Impact Wrestling, רוד קטע את נאום הניצחון של סטורם, כשתימרן אותו להניח על כף המאזניים את המועמדות שלו לאליפות העולם יותר מאוחר באותו הערב. בקרב שהתקיים בין השניים רוד ניצח והוא זה שקיבל את ההזדמנות להתחרות על התואר של הארדי באירוע פיינל רזולושן. פיוד מתמשך לקראת האירוע היה בין AJ סטיילס לכריסטופר דניאלס. באירוע טרנינג פוינט, סטיילס ספג הפסד בקרב משולש אשר קבע את הטוען לכתר לאליפות העולם במשקל כבד של TNA, כשהמתאבק שעליו בוצעה ההצמדה נודה מתמונת המאבק על אליפות העולם עד לאירוע באונד פור גלורי 2013. ב-15 בנובמבר בפרק של התוכנית Impact Wrestling, סטיילס ביטא את רגשותיו על השנה שהוא חווה, כשהוא נאלץ להתמודד עם ההאשמות נגדו בנוסף לכך שהוא היה קרוב לזכות בסדרת באונד פור גלורי 2012. דניאלס וקאזריאן הכפישו את שמו הטוב של סטיילס, ואף קראו לו "כישלון". לבסוף, סטיילס איתגר את דניאלס לקרב אחרון ביניהם אשר יקבע מי הוא המתאבק הטוב מבין השניים. דניאלס, שהיה מלא ביטחון עצמי על השנה שאותה עבר ביחד עם קאזריאן, החליט לענות בחיוב לאתגר זה. קרב הנוקאאוטס לקראת האירוע היה בין מיקי ג'יימס לאלופת נשות הנוקאאוטס של TNA, טארה. ב-15 בנובמבר בפרק של התוכנית Impact Wrestling, ג'יימס ערכה את קרב החזרה שלה בארגון, כשגברה על גייל קים, ODB, מדיסון ריין ומיס טמסאכר בקרב באטל רויאל אשר קבע את הטוענת לכתר לאליפות נשות הנוקאאוטס של TNA. פיינל רזולושן, במסד הנתונים הקולנועיים IMDb (באנגלית) תוצאות אירועי פיינל רזולושן
גלובוס הזהב על שם ססיל ב. דה-מיל

הפרס על שם ססיל ב. דה מיל הוא פרס גלובוס הזהב למפעל חיים, שמחולק על ידי איגוד העיתונאים הזרים בהוליווד. הפרס מוענק לשחקנים, במאים, כותבים ומפיקים שהטביעו חותם משמעותי בתעשיית הקולנוע וחולק לראשונה בטקס פרס גלובוס הזהב התשיעי בשנת 1952. הזוכה הראשון היה ססיל ב. דה מיל, ומכאן שמו של הפרס. הזוכה הצעירה ביותר בפרס הייתה השחקנית ג'ודי גרלנד, שבשנת זכייתה (1962) הייתה בת 39. היא גם הייתה האישה הראשונה שזכתה בפרס. הזוכה המבוגר ביותר היה המפיק סמואל גולדווין, בגיל 93 ב-1973. נכון לשנת 2021, 69 מצטיינים קיבלו את הפרס: 16 נשים ו-53 גברים. שירות כלכליסט, מקורביה של אופרה וינפרי: היא שוקלת ברצינות ריצה לנשיאות ארה"ב, באתר כלכליסט, 8 בינואר 2018 ynet, גלובוס הזהב 2019: פרס מפעל חיים לג'ף ברידג'ס, באתר ynet, 17 בדצמבר 2018 שני אשכנזי, ‏ג'יין פונדה תהיה האורחת המרכזית בכנס הנשים המשפיעות של גלובס, באתר גלובס, 8 במרץ 2021 אלון פרוכטר, פרס גלובוס הזהב על מפעל חיים יוענק לאדי מרפי, באתר כאן – תאגיד השידור הישראלי, 15 בדצמבר 2022
ברודו

ברודו, ברודה או בראודו (Broude, Broudo, Braudo או Brudo) הוא שם משפחה בעל מספר מקורות שונים: ברודו, מקורו בשם פרטי מספרד ופורטוגל. ברודה נחשב הגרסה היהודית של שם משפחה זה. בראודו, הוא שם משפחה טופונימי, גרסה של השם ברוד או ברודי, מילה סלאבית שמשמעותה "מעברה". בבוסניה, פולין, צפון מקדוניה וקרואטיה יש ערים ועיירות שבשמן מופיע השם ברוד, שייתכן שנושאי שם זה מוצאם מהן. האם התכוונתם ל... חוקרים ומדענים: דיוניסוס רודריגש ברודו – רופא פורטוגלי מהמאה ה-16. בנו, מנואל ברודו (1585-1500) - רופא וסופר פורטוגלי שהתיישב בטורקיה. סיריל ברודה – פיזיקאי ומחנך ישראלי יליד אנגליה. אלכסנדר בראודו (1924-1864) - היסטוריון ופוליטיקאי רוסי. רבנים: בנימין בראודו (1818-1745) - רב העיר גרודנו. מסעדנים ואנשי עסקים: רותי ברודו – מסעדנית ואשת עסקים ישראלית. מתי ברודו – מסעדן, יזם ואיש עסקים ישראלי. ברודו – מרק בשר וירקות טריפולטאי. ברודו די פולו – מרק עוף וטורטליני איטלקי. שם המשפחה ברודו, באתר מוזיאון העם היהודי בבית התפוצות. שם המשפחה בראודו-ברודו, באתר מוזיאון העם היהודי בבית התפוצות.
סאסאקי קוג'ירו

סאסאקי קוג'ירו (ביפנית: 佐々木 小次郎;‏ בסביבות 1575 – 13 באפריל 1612) היה אמן לחימה יפני, אשר התמחה בלחימה בחרבות ונחשב למומחה בלחימה זו. הוא ידוע במותו בדו-קרב המפורסם שערך כנגד מיאומוטו מוסאשי ב-1612. שמו המקצועי של קוג'ירו כלוחם היה "גנריו"(ביפנית:巌流) ,שמשמעותו "סגנון האבן הגדולה". שם זה ייצג גם את שם בית הספר לקנג'וטסו אשר הקים. מסופר כי קוג'ירו למד את אמנות הלחימה "Chūjō-ryu" (ביפנית: 中条流) מקנמאקי ג'יסיי או לחלופין מטודה סייג'ן. כלי הנשק המועדף על קוג'ירו היה חרב נודאצ'י שאורכה היה יותר מ-90 סנטימטרים. להשוואה, האורך של חרב קטאנה נורמלית היה בדרך כלל כ-70 סנטימטרים, אך לעיתים נדירות היה יותר מכך. שם החרב היה "מונוהושיזאו" ( ביפנית :物干し竿) ( בתרגום לאנגלית : "The Drying Pole"). למרות אורכה ומשקלה הרב, התקפותיו של סאסאקי היו מדויקות ומהירות. סאסאקי קוג'ירו היה יריבו של מיאמוטו מוסאשי במשך זמן רב, והוא נחשב ליריב הטוב ביותר שמוסאשי ניצב מולו. ישנן מספר גרסאות שונות לדו-קרב, אך בכולן הפרטים העיקריים, כגון תבוסתו ומותו של קוג'ירו - זהים. גילו של סאסאקי היה במיוחד לא ברור. מדיה וקבצים בנושא סאסאקי קוג'ירו בוויקישיתוף ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
פאל טלקי (כדורגלן)

פאל טלקי (בהונגרית: Pal Teleki; ‏5 במרץ 1906 – 14 באוקטובר 1985) היה כדורגלן ומאמן הונגרי, ששיחק בעמדת החלוץ. טלקי נולד ב-5 במרץ 1906 בארד שבהונגריה. הוא החל את דרכו בקבוצת הנוער של AMEF ארד, לפני ששיחק בקבוצה הבוגרת מ-1924 עד ל-1926. לאחר מכן הצטרף ב-1926 לקבוצה הרומנית קינזול טימישוארה ששלטה באותם ימים בליגה הרומנית וגם זכה עימה בתואר אחד בעונת 1926/27. שנה אחר כך חזר להונגריה לשחק במדי בוצקאי שם שיחק במשך העשר שנים הבאות וגם זכה עימה בגביע ההונגרי של 1930 בו כבש שלושער בגמר על בסטאיה. טלקי סיים את הקריירה שלו לאחר מכן. ברמה הבינלאומית טלקי שיחק משחק אחד בנבחרת הרומנית ב-10 במאי 1927 נגד יוגוסלביה, וגם בנבחרת הונגריה בין השנים 1933–1937. את שערו הראשון כבש טלקי נגד הולנד והיה זה גם לשער הניצחון במשחק שנגמר 1–2 לטובת ההונגרים. בשמינית גמר מונדיאל 1934 כבש את שערו השני בנבחרת במשחק נגד מצרים, ובכך היה לכדורגלן ההונגרי הראשון לכבוש בגביע העולם. קינזול טימישוארה אליפות רומניה: 1926/27 בוצקאי הגביע ההונגרי: 1929/30 הישגים הכדורגלן ההונגרי הראשון לכבוש בגביע העולם פאל טלקי, באתר Transfermarkt פאל טלקי, באתר Soccerway פאל טלקי, באתר WorldFootball.net פאל טלקי, באתר National Football Teams פאל טלקי, באתר FootballDatabase.eu
אברהם חיים אופנהיים

הרב אברהם חיים אופנהיים נולד בשנת ה'תקנ"ו - 1796 לרב שמעון ראב"ד בעיר פעשט (בודפשט), ונפטר בשנת תקפ"ד - 1824 והוא בן 28 שנים. הרב אברהם חיים היה רב בעיר פץ' שבהונגריה, הוא חיבר ספר שנקרא "הר אבל" שעוסק בענייני ביקור חולים, מוות, אבלות, ועוד. וספר נוסף שנקרא "נשמת חיים" ובו הוא מוכיח את האמונה בהשארת הנפש. שני הספרים יצאו לאור בידי אביו הרב שמעון לאחר מותו. אברהם חיים אופנהיים, הר אבל ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.